קרופינה

**קרופינה** (בהונגרית: **Korpona**, בגרמנית: **Karpfen**) היא עיירה בדרום מרכז סלובקיה, בחבל הונט, כיום במחוז באנסקה ביסטריצה ומונה כ-8,000 תושבים.

## השם
השם "קרופינה" נגזר כנראה מהשורש הסלאבי "קרופ" - krup. בפרוטו-סלאבית:משמעות המילה krǫpъ, krǫpъjь היא מוצק, חזק. מאותו שורש נגזרה גם המילה krupa (krǫpa) - מבצר קטן יותר, יישוב מבוצר, -ina היא סיומת סלאבית נפוצה. תיאוריה נוספת מבוססת על המשמעות "גס". לפיה נקרא אולי היישוב על שם הנהר הסמוך, קרופיניצה, שהתאפיין בקרקעית מחוספסת וסלעית.

## היסטוריה
שטחה של קרופינה של ימינו היה מיושב מאז התקופה הנאוליתית, בהתבסס על ממצאים ארכאולוגיים מתקופת הברונזה. ההתייחסות הכתובה הראשונה לנהר קרופיניצה - בלטינית Corpona - מתוארכת לשנת 1135 באיגרת של [מלך הונגריה,]בלה השני](https://he.wikipedia.org/wiki/%D7%91%D7%9C%D7%94_%D7%94%D7%A9%D7%A0%D7%99%2C_%D7%9E%D7%9C%D7%9A_%D7%94%D7%95%D7%A0%D7%92%D7%A8%D7%99%D7%94). הראשונים שאכלסו את העיר היו הסלאבים. בין המאה ה-12 למאה ה-13 הגיעו לקרופינה הגרמנים, כורים המכונים "הסקסונים של קורפונה", הם הקימו את העיר במלוא מובן המילה. היא הייתה יישוב של מכרות זהב וכסף. השם הגרמני של העיר Karpfen משמעותו "קרפיון". מאוחר יותר בין המאות ה-17 וה-18 הגיעו מתיישבים הונגרים.
יחד עם טרנבה ובאנסקה שטיאווניצה, קרופינה היא העיר העתיקה ביותר בסלובקיה ואחת העתיקות בכל ממלכת הונגריה, אחרי שקיבלה זכויות עיר בשנת 1238. היישוב שכן על נתיב המכונה "ויה מגנה", המחבר את הים הבלטי לים האדריאטי. לאחר הפלישה המונגולית בשנים 1241/1242, כאשר העיר נבזזה, היא נבנתה מחדש וקיבלה שוב את זכויות העיר שלה בשנת 1244 והפכה ל"עיר מלך חופשית".
"חוק קרופינה", במאה ה-14, המבוסס על זכויות מגדבורג, שהעניקו אוטונומיה משפטית, זכות לקיים ירידים, זכות להנהלה עצמית, היווה את הבסיס לערים רבות במרכז ובצפון סלובקיה.
מרבצי הזהב והכסף אזלו במאה ה-14 ולאחר מכן כלכלת העיר התבססה על מלאכת יד וחקלאות. במחצית הראשונה של המאה ה-15 העיר הייתה נתונה באיום על ידי שרידי צבא ההוסיטים בראשות יאן גיסקרה. כאשר הטורקים העות'מאנים התקדמו בתוך ממלכת הונגריה, בנתה העיר את חומותיה ומגדל הזקיף, המכונה וארטובקה והטורקים לא הצליחו לכבוש אותה עד 1682. הם הטילו עליה מצור בשנים 1582, 1647 ו-1678 ופשיטה שלהם החריבה אותה בשנת 1626. הטורקים החזיקו בה בשנים 1682- 1686.

העיר, שבמקור הייתה בעלת צביון גרמני, הפכה ליותר ויותר הונגרית-סלובקית עקב נסיגת ההונגרים והסלובקים צפונה מפני הטורקים.
היא נכבשה על ידי ההבסבורגים ב-1686.וסופחה לממלכת הונגריה במסגרת האימפריה ההבסבורגית. מאוחר יותר, קרופינה הייתה מעורבת במרידות הקורוץ בתחילת המאה ה-18, נשרפה בשנת 1708 וסבלה ממגפת דבר בשנת 1710.

בתי הספר הראשונים נפתחו במאה ה-18.
בימי הביניים שימשו המנזרים בין היתר, מטרות חברתיות ובחלקן בריאותיות
במהלך ימי הביניים הוקם בית חולים עם כנסייה.
האזכור הכתוב העתיק ביותר של בית החולים בקרופינה הוא במסמכים מהשנים 1413 ו-1415, כאשר מוזכר המנהל יאן מפריבידז, ומאוחר יותר בשנת 1437, מוזכר בית חולים בשם אליזבת הקדושה ששכן מחוץ לחומות העיר. יאן מרטיני מדבורניק מונה למנהלו על ידי ה"קפיטל" הקתולי מאסטרגום.
נוכח מתקפות הטורקים הועבר בית חולים זה לפרברים (כיכר SNP של היום והרחובות הסמוכים מצפון), כפי שמעידים דיווחים מהמאה ה-17. בית החולים העירוני עם 12 מיטות מוזכר גם בשנת 1703. ב-1787 הוקם בית חולים העירוני. שירותי הבריאות הופרדו בהדרגה ממשירותי הרווחה. מהמאה ה-18 החלו לפעול רוקחים ראשונים והוקם בית מרקחת מקומי, שהמסורת שלו נמשכה על ידי משפחת הרוקחים אייזרט.

לאחר התפרקות אוסטרו-הונגריה בשנת 1918, העיר נכבשה בינואר 1919 על ידי כוחות צ'כים וסלובקים והפכה לחלק מצ'כוסלובקיה, אולם ביוני 1919 נכבשה לזמן קצר על ידי הרפובליקה הסובייטית הסלובקית שהוקמה על ידי המשטר הקומוניסטי קצר הימים ההונגרי. ביולי 1919 הכוחות ההונגרים נאלצו לסגת והעיר חזרה במהירות לצ'כוסלובקיה. בשנים 1939–1945 כולל בימי מלחמת העולם השנייה הייתה העיירה חלק מהרפובליקה הסלובקית הראשונה, מדינה בחסות גרמניה הנאצית.
במהלך מלחמת העולם השנייה, פעלו בקרבת קרופינה מפקדות של יחידות פרטיזנים בהנהגה סובייטית וצרפתית..
החל מ-29 באוגוסט הייתה העיר בשליטת המתקוממים. גרמניה הנאצית כבשה אותה ב-18 באוקטובר 1944. עשרות יהודים ולוחמים אנטי-נאצים נרצחו מיד עם כניסת הגרמנים. ב-3 במרץ 1945 נכבשה קרופינה על ידי הצבא הסובייטי והצבא הרומני והיא הוחזרה לצ'כוסלובקיה שקמה מחדש.
בימי התקופה הקומוניסטית, העיר עברה תיעוש מהיר, מה שהביא לגידול מהיר באוכלוסייה. במעבר לכלכלת שוק אחרי 1989 חוותה העיר קשיים כלכליים. צ-1993 היא חלק הרפובליקה הסלובקית השנייה.
בין השנים 1960 ל-2002 היא הייתה בירת נפה.

## גאוגרפיה
### עמדה גאוגרפית
קרופינה שוכנת בדרום סלובקיה במישור קרופינה למרגלות הקצה המזרחי של רכס הרי שטיאווניצה (שמניץ) ובקצה הדרום-מזרחי של רכס קרופנה (Krupinská planina), באמצע הדרך בין זבולן לשאהי, כ-27 קילומטרים דרומית לזבולן וכ-200 קילומטרים צפונית לבודפשט וכ-185 ק"מ מעיר הבירה ברטיסלבה.
מצפון לעיר נמצאת שמורת הטבע מסיארסקי בוק עם צוקים ונוף סלעי.
200px|ממוזער|שמאל|המגדל וארטובקה מעל העיר קרופינה

### תבליט הנוף
התבליט (הטופוגרפיה) של אזור קרופינה (Krupina) שבסלובקיה מתאפיין בשילוב של עמקים נמוכים ורמות געשיות עתיקות, המעניקים לאזור מראה מגוון וייחודי.
מבנה הגאוגרפי המרכזי הוא רמת קרופינה (Krupinská planina) רמה רחבה שנוצרה מפעילות געשית בעבר הרחוק.
העיירה ממוקמת בגובה של כ-270 מטר מעל פני הים.
נקודות מסוימות באזור מגיעות לגבהים של כ-450 מטרים
העיר שוכנת בעמק הנהר קרופיניצה (Krupinica), החוצה את הרמה ויוצר עמקים פוריים בין הגבעות.
באזור ניתן למצוא תצורות גאולוגיות ייחודיות כמו קניוני שטאנגריגל Štangarígeľ וסלעי בזלת געשיים, המעידים על העבר הוולקני של המקום.

### הידרוגפריה
מקור הנהר קרופיניצה הזורם דרך העיירה, הוא ברכס הרי יאבורי, הרים למרגלות פסגת ולקי סילץ (Veľký Lysec) (שגובה 886.4 מטר) בסמוך ליישוב פוליסדה זאייז'ובה (Polysda Zaježová) (כיום חלק מעיריית פליישובצה (Pliešovce).הוא נשפך לתוך הנהר איפליה.

### אקלים
האקלים במקום הוא יבשתי מתון.

## דמוגרפיה
העיר מנתה 8010 תושבים במפקד ב-2014.

**ההרכב האתני** ב-2001 היה כדלהלן:
* סלובקים – 97.63%
* צוענים – 1.14%
* צ'כים – 0.38%
* הונגרים – 0.30%

ב-2021:
* אוכלוסייה 7,576
מתוכה: סלובקים – 7,146, לא מזדהים -368, צוענים – 79, צ'כים – 31, הונגרים -30, אחרים – 22, רוסים – 13, וייטנאמים -12, פולנים – 8, גרמנים – 8, רוסינים (אוקראינים) – 5, 4 – מורבים – 4, אנגלים – 4, סרבים – 2, קרואטים – 2, אוקראינים – 1, איטלקים – 1, שלזים – 1, צרפתים – 1.

**ההרכב הדתי** ב-2001 היה כדלהלן:
* נוצרים רומים-קתולים – 70.32%
* לורתנים (אוונגלים) לפי האני מאמין של אוגסבורג 17.91% (1,427)
* ללא שיוך דתי 9.27% (741)
* הכנסייה האדוונטיסטית של היום השביעי – 0.39% (31)
* פנטקוסטליזם – הכנסייה האפוסטולית (סלובקיה – 0.1% (8)
* עדי יהוה 0.09% (7)
* אחרים – 0.08% (6)
* הכנסייה היוונית-קתולית – 0.06% (5)
* הכנסייה האוונגלית המתודיטסית – 0.05% (4)
* הכנסייה הנוצרית הרפורמית – 0.03% (2)
* הכנסייה הנוצרית אורתודוקסית (פרבוסלאבית) 0.03% (2)
* האחווה הבפטיסטית – 0.03% (2)
* הכנסייה הקתולית הישנה – 0.03% (2)
* הכנסייה ה צ'כוסלובקית ההוסיטית – 0.03% (2)
* יהדות – 0.01% (1)
* כנסיות נוצריות אחרות 0.01% (1)
* לא ידוע – 1.64% (131)

ב-2021 :
הכנסייה הרומית-קתולית – 4,752, אף דת – 1,242, הכנסייה הלותרנית (אוונגלית) – 1,038, לא ידוע – 373, תנועות אד הוק -32, הכנסייה היוונית-קתולית – 29, כנסיות אחרות ולא ודאיות – 19, פגאניות ורוחניות טבעיות – 16, עדי יהוה – 13, הכנסייה האדוונטיסיטית של היום השביעי – 13, אחרים – 12, בודהיזם – 9, קונגרגציות נוצריות של סלובקיה – 7, הכנסייה הנוצרית אורתודוקסית – 5, אסלאם – 4, הכנסייה המתודיסטית המאוחדת – 4, הכנסייה הרפורמית, הכנסייה הקתולית הישנה – 2 ,הכנסייה האפוסטולית – 2, הכנסייה ההוסיטית הצ'כוסלובקית – 1

#### יהודי קרופינה
כעיירת מכרות בימי הביניים נאסרה ישיבת יהודים בה.
תחת השלטון ההבסבורגי צוין יהודי אחד, סוחר תכשיטים שחי בעיר לא על בסיס קבע. רק אחרי 1840 בוטלו בהדרגה המגבלות על ישיבת יהודים באזור. ב-1850 חיו בעיירה 50 יהודים שעסקו בעיקר במסחר ובמלאכה. בקרבת בית העלמין היהודי שהוקם, נבנו גם בית כנסת (עם שוחט שהיה שליח ציבור), מקווה טהרה ובית ספר יסודי יהודי. עם הפילוג ביהדות ממלכת הונגריה הקהילה בקרופינה שמנתה כבר 70 נפשות ב-1869 הכריזה עצמה קהילות הסטטוס קוו אנטה. היא השתייכה לרבנות שבקהילת שאהי הסמוכה. בראשית המאה ה-20 מנתה הקהילה מאה אנשים. 3 מתוכם נפלו במלחמת העולם הראשונה כחיילים בצבא האוסטרו-הונגרי. במפקד האוכלוסין ב-1921 בעת השלטון הצ'כוסלובקי נספרו 109 בני הדת היהודית (2.7%).רק 23 מתוכם הצהירו גם על לאום יהודי. השאר הגדירו עצמם סלובקים. ב-1918 ראש הקהילה היה פיליפ כהן, וב-1922 - וילהלם שפיצר. פרט ל-115 התושבים היהודים (35 ראשי משפחה משלמי מיסים) השתייכו לקהילה גם 10 יהודים שגרו ביישובים שכנים. ב-1928 קהילת קרופיה הצטרפה לארגון הקהילות הליברליות "ישורון".
החל מ-1920 הייתה העיירה פעילות ציונית, פעלו בה אגודת ספורט מכבי ותנועת "מכבי צעיר". ב-1938 נציג המפלגה היהודית-לאומית זכתה במושב במועצת העיר. ב-1921 היו יהודים בקרופינה הבעלים של 22 בתי עסק ובתי מסחר, היו בקרבם גם שני בעלי בתי מרזח, בעלי מקצועות חופשיים - רופאים (כולל רופא הנפה) עורך דין וכו'.
ב-1939 מנו יהודי קרופינה 160 נפשות.
אחרי הקמת המדינה הסלובקית בת ברית של גרמניה הנאצית, הוקם בקרופינה "מרכז היהודים" של הנפה בראשות משה לוינגר. ילדי היהודים סולקו מבית הספר הכלליים והוקם בית ספר יהודי נפרד עם חטיבת ביניים. רוב בתי העסק של היהודים נסגרו על ידי השלטונות ב-1941.
באביב 1942 -סוף מרץ-התחלת אפריל התחיל גירוש היהודים למחנות השמדה בפולין. הצעירים נשלחו למיידנק והצעירות לאושוויץ. מספר יהודים הצליחו להימלט להונגריה השכנה. שאר היהודים נשלחו לגטאות ומחנות באזור לובלין וב-10 באוקטובר 1942 עוד 6 יהודים, אף שהיו בעלי תעודות חסות, נשלחו למחנה האיסוף ז'ילינה וב-20 באוקטובר לאושוויץ.
בסתיו 1942 נשארו בעיירה 25% מהיהודים. מספרם ב-1943 היה 32.בראשית 1944 היו בקרופינה ובנפה כולה 47 יהודים, רובם בעלי תעודות חסות ומיעוטם מתנצרים לכאורה.
ב-19 במרץ הונגריה נכבשה על ידי הצבא בגרמני ובקרופינה קם מחנה ריכוז ליהודים שנמלטו משם. בימי המרד הסלובקי נאספו בקרופינה עוד עשרות פליטים יהודים. ערב כיבוש העיירה על ידי הגרמנים רובם נמלטו ליערות או הוסתרו אצל איכרים סלובקים. מי שנאר בעיר נרצח במקום על ידי הנאצים.
אחרי השחרור ב-1945 חזרו לעיר כמה עשרות ניצולים יהודים, לא כולם בני המקום.ב-1948 חיו בקרופינה 32 יהודים. ב-1947 תרמו יהודי קרופינה 12,000 קורונות לקרן קיימת לישראל לנטיעת "יער קדושי צ'כוסלובקיה" בהרי ירושלים. מספר יהודים עלו לישראל ב-1949, אולם העלייה נעצרה ונותרו בעיר 20 כעבור זמן מה עזבו גם הם. ב-1990 עדיין היו קיימים במקום בנייני בית הכנסת, המקווה ובית הספר היהודי.
אחד מבני הקהילה היהודית היה הסופר הסלובקי יוראי שפיצר.
בית העלמין היהודי בקרופינה כולל 110 קברות מהתקופה 1869–1944.

#### הגרמנים
הגרמנים יושבו בקרופינה במאות 12–13 ומילאו תפקיד מכריע בהתפתחות העיר בעיירת מכרות ומחרכז למסחר על דרך "ויה מאגנה". במאה ה-13 הם בנו את הכנסייה הרומית-קתולית "לידת הבתולה". הגרמנים היו חלק מהקהילה הגרמנית הקרפטית של אזור המכרות האוארלנד.
במאה ה-16 בימי המלחמות עם העות'מאנים (1554-1553) היו גרמנים בין הלוחמים הרגלים והפרשים שחנו בעיר.
עם אזילת מרבצי הזהב והכסף עזבו הכורים הגרמנים את היישוב.

## אנדרטאות, יעדים חשובים ואטרקציות תיירות
*אתרי דת:
****כנסיית לידת מרים הבתולה** היא בזיליקה רומנסקית עם מגדלור. במקור בת שלוש ספינות, נבנתה בסביבות שנת 1238 על ידי מתיישבים גרמנים. לבזיליקה יש כנסייה מצולעת ומגדל הפונה מערבה. פורטלים מקטעיים ואפסיס דרומי נשמרו מהתקופה הרומנסקית. בשנת 1415 נבנתה מחדש בסגנון גותי, נוצרה כנסייה מצולעת חדשה וקפלה חדשה נוספה לספינה הדרומית. במהלך תקופה זו הותקנו גם ריהוט חדש, שממנו נשמר המזבח הגותי היקר של מרים הקדושה. הבזיליקה בוצרה בסביבות שנת 1440 כמגן מפני נוכחות בסביבה של צבאו של יאן יסקרה מברנדיס. הכנסייה שירתה את הפרוטסטנטים מזמן הרפורמציה ועד 1673. שלוש שנים לאחר מכן, שריפה הרסנית פקדה את הבניין, שתוצאותיה לא נעלמו לחלוטין עד 1711. השחזור הבארוקי ב-1703 כלל הוספת מגדל וקמרונות חדשים. בנוסף, ב-1820 חזית הכנסייה שופצה מחדש ובוצעו שינויים קלאסיציסטיים בשנת 1820.בתחילת המאה ה-20 הוסרו פרטים רומנסקיים רבים.
****הכנסייה האוונגליית**, מבנה בסגנון נאו-קלאסי משנת 1784–1786 מיד אחרי צו הסובלנות של הקיסר יוזף השני ב-1781 שאפשר לפרוטסטנטים לבנות כנסיות שלהם. היא בנויה כמבנה אולם עם מגדל פעמונים עצמאי, שנבנה בין השנים 1824 ו-1829. יש לה פורטל מעוצב כפורטיקו נאו-קלאסי עם גמלון משולש ייחודי עם טימפנום, מתוארך לשיפוץ בשנת 1841. העוגב נבנה בשנת 1889. תמונת המזבח צוירה על ידי הצייר לטאץ' מבאנסקה ביסטריצה.
**בית הקברות היהודי
*מבנים אחרים ומונומנטים:
****מגדל שמירה ורטובקה**, מגדל תצפית משנת 1564 שגובהו 13 מטר הממוקם בעמדה גבוהה מדרום-מערב לעיר. הוא מהווה נקודת תצפית. הוא איבד את ייעודו בתחילת המאה ה-18. שוחזר במחצית השנייה של המאה ה-20.
****עמוד השילוש הקדוש** או "העמוד לזכר מגפת הדבר" הוא פסל מתקופת הבארוק המאוחר משנת 1752 מאת הפסל דיוניז איגנץ סטאנטי מקרמניצה. על העמוד מוצבים פסלי האב, הבן ורוח הקודש. ובבסיס העמוד מוצבים פסלי מרים אם ישו, אורבנוס הקדוש, פלוריאן הקדוש ובצד הצפוני פסל רוכוס הקדוש. העמוד מגולף מטוף מקומי.
****בית העירייה** הוא בניין בסגנון נאו-רנסאנס משנת 1901. הוא נבנה במקום בית עירוני מימי הביניים. אדריכל הבניין היה י. צייהאן, והבנייה בוצעה על ידי חברת האחים קונדורושי מזוולן.
****ביצורי העיר**, קטעים משומרים של חומות הטירה ומבצרים שעמדו כמגן בפני העות'מאנים בשנים 1551–1564. הם מוסתרים בין הבתים. שערי העיר לא נשמרו, השער התחתון האחרון נהרס בשנת 1942.
****מוזיאון אנדריי סלאדקוביץ**' מקום הולדתו של הסופר. זהו בניין בן שתי קומות, כנראה מתקופת הרנסאנס. המוזיאון מציג תערוכות על תולדות העיר ועל אישים שנולדו בה.
**הבתים בכיכר השוק בסגנון רנסאנס
* מבצר בזוביק, (בקרבת מקום)
* טירת צ'בראד

## ערים תאומות
* 
* 
* 

## אישים ודמויות אחרות
*אנדריי סלדקוביץ' (1872-1820) משורר
*יוזף פויטיק (יליד 1960) אמן עממי
*אלנה מרוטי-שולטסובה (1939-1855) סופרת ומוציאה לאור
*זדנקה קרמפלובה (ילידת 1957) פוליטיקאית, שרת המחוץ של סלובקיה
*הילדה-דובה מקרופינה - ילדת פרא שנתגלתה ב-1767

## הוקרה
*2020 - שר ביטחון של סלובקיה פטר גיידוש, העניק לעיר קרופינה את מדליית הזיכרון לרגל מלאת 75 שנה מההתקוממות הלאומית הסלובקית ותום מלחמת העולם השנייה. בשכונת שוואב התקיימה ב-1944 פעולת תגמול גרמנית על ידי שריפה בעקבות השתתפותם של תושבים בהמרד הלאומי הסלובקי.

## גלריה

תמונה:Mnsp krupina.jpg|בית העירייה של קרופינה
תמונה:Krupina,_kostol.JPG|הכנסייה הרומית-קתולית "לידת מרים הקדושה"
תמונה:Városkapu._Fortepan_95995.jpg| שער העיר ב-1930, אינו קיים עוד.
תמונה:Krupina,_námestie.JPG|כיכר השילוש הקדוש עם הכנסייה האוונגלית
תמונה:Krupina_-_zvyšky_bastiónu_z_polovice_16._storočia.JPG|ביצורים בעיר מהמאה ה-16


## לקריאה נוספת
* 

## קישורים חיצוניים

* P. Kohútová despre Krupina pe saitul slovac Apsida
* בית העלמין היהודי בקרופינה
*  historia-mesta V.Júda, M.Lukač

## הערות שוליים

קטגוריה:סלובקיה: ערים